हनुमान मंदिर में विश्व शांति महायज्ञ की पूर्णाहुति
भास्कर संवाददाता | भूपालसागर
कस्बेके रेलवे लाइन स्थित सिद्ध वीर हनुमान मंदिर परिसर में महंत बालयोगी दीनबंधु त्यागी महाराज के सानिध्य में चल रहे छठे 108 दिवसीय अखिल भारतीय विश्व शांति मारुती महायज्ञ की पूर्णाहुति आचार्य देव प्रकाश शर्मा ने संपन्न कराई।
आचार्य शर्मा ने बताया कि जो प्राणी यज्ञ के दर्शन कर लेता है उसे एक वर्ष जो इसमें भाग लेता है उसे अपने घर में पांच साल तक किसी प्रकार के यज्ञ की आवश्यकता नहीं होती। उन्होंने कहा कि भगवान श्रीराम ने जो अश्वमेघ यज्ञ करवाया उससे पृथ्वी सहित आकाश, पाताल में विद्यमान प्राणियों को लाभ मिला। बुधवार को पूर्णाहुति के दौरान 21 यजमानों ने सप|ीक भाग लिया। यज्ञ में 9 ग्रह देवता, 36 करोड़ देवी-देवताओं की विधि विधान से पंडित तेज प्रताप शर्मा, सुरेश शर्मा, गगन शर्मा, सुरेश वशिष्ठ, बालू राम शर्मा जगदीश दाधीच ने पूजा अर्चना करवाई। पूर्णाहुति में भाग लेने पहुंचे साधू-साध्वियों का बहुमान कर विदाई दी गई। वहीं रावतिया, भूपालसागर, मीना पाड़ा, कांकरवा, डाबर, पारी, बूल के श्रद्धालुओं ने बड़ी संख्या में पूर्णाहुति में भाग लिया और प्रसाद ग्रहण किया
विश्व शांति मारुति यज्ञ में आहुति देते श्रद्धालु।
awa_Deva bho_Deva awa_Deva hin_Deva awa_Deva